CELEX: 62009TA0529
Language: et
Date: 2012-05-04 00:00:00
Title: Kohtuasi T-529/09: Üldkohtu 4. mai 2012 . aasta otsus — In ‘t Veld versus nõukogu (Dokumentidega tutvumine — Määrus (EÜ) nr 1049/2001 — Nõukogu õigustalituse arvamus komisjoni soovituse kohta anda luba rahvusvahelise lepingu sõlmimise eesmärgil läbirääkimiste alustamiseks — Dokumentidega tutvumise osaline keelamine — Rahvusvaheliste suhete valdkonnas avalikke huve kaitsev erand — Õigusnõustamise kaitsega seotud erand — Asjaomase huvi konkreetne ja ettenähtav kahjustamine — Ülekaalukas üldine huvi)

23.6.2012   
            
            
               ET
            
            
               Euroopa Liidu Teataja
            
            
               C 184/9
            
         Üldkohtu 4. mai 2012. aasta otsus — In ‘t Veld versus nõukogu
   (Kohtuasi T-529/09) (1)
   
   (Dokumentidega tutvumine - Määrus (EÜ) nr 1049/2001 - Nõukogu õigustalituse arvamus komisjoni soovituse kohta anda luba rahvusvahelise lepingu sõlmimise eesmärgil läbirääkimiste alustamiseks - Dokumentidega tutvumise osaline keelamine - Rahvusvaheliste suhete valdkonnas avalikke huve kaitsev erand - Õigusnõustamise kaitsega seotud erand - Asjaomase huvi konkreetne ja ettenähtav kahjustamine - Ülekaalukas üldine huvi)
   2012/C 184/14
   Kohtumenetluse keel: inglise
   
      Pooled
   
   
      Hageja: Sophie in ‘t Veld (Brüssel, Belgia) (esindajad: advokaadid O. Brouwer ja J. Blockx)
   
      Kostja: Euroopa Liidu Nõukogu (esindajad: M. Bauer, C. Fekete ja O. Petersen, hiljem M. Bauer ja C. Fekete)
   
      Kostja toetuseks menetlusse astuja: Euroopa Komisjon (esindajad: C. O’Reilly ja P. Costa de Oliveira)
   
      Ese
   
   Nõue tühistada nõukogu 29. oktoobri 2009. aasta otsus, millega ei antud luba tutvuda kogu 9. juuli 2009. aasta dokumendiga nr 11897/09, mis sisaldab nõukogu õigustalituse arvamust „Komisjoni soovitus nõukogule anda luba läbirääkimiste alustamiseks Euroopa Liidu ja Ameerika Ühendriikide vahel sellise rahvusvahelise lepingu sõlmimise eesmärgil, mille alusel antakse terrorismi ja terrorismi rahastamise ennetamise ja nendega võitlemise raames Ühendriikide rahandusministeeriumi käsutusse finantstehinguid käsitlevad sõnumiandmed — Õiguslik alus”.
   
      Resolutsioon
   
   
               1.
            
            
               Tunnistada kehtetuks nõukogu 29. oktoobri 2009. aasta otsus selles osas, millega keeldutakse võimaldamast tutvuda dokumendi nr 11897/09 avalikustamata osadega, mis ei seondu kavatsetava lepingu konkreetse sisu või suunistega, millest läbirääkimistel lähtutakse.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta poolte kohtukulud nende endi kanda.
            
         
      (1)  ELT C 80, 27.3.2010.